На гэтую акалічнасць асабліва звярнуў увагу спецыяльны прадстаўнік дзеючага старшыні АБСЕ ў трохбаковай кантактнай групе па Украіне Марцін Сайдзік. Ён сказаў: “Ёсць значны спад колькасці ахвяр, і ў прыватнасці сярод грамадзянскага насельніцтва. Гэта важны поспех”. Марцін Сайдзік сказаў таксама аб прагрэсе ў сферы бяспекі дзякуючы мінскім пагадненням. Наколькі гэта важны момант, мы пачынаем разумець на прыкладзе Сірыі, дзе якраз нешта падобнае да мінскіх пагадненняў не ўдалося дасягнуць. Жэнева пакуль з гэтай роляй не справілася.